AlexejDobrolubov/national_council_slovak_2010 huggingface dataset:
72. schôdza NR SR - 2.deň - A. dopoludnia
Dátum: 2022-09-20
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

38. Ďakujem pekne za slovo. Tak Milan Vetrák, kto by mal kvalifikovanejšie vysvetliť tie veci ako predseda ústavnoprávneho výboru a ty ako právnik. Takže ja ti ďakujem za to, že si to odborne vysvetlil a všetci sme videli, ako sa k tomu postavil SMER 2. SMER 2 alebo HLAS v sále tvoje slová vôbec nepočúval, nikto tu nebol počas tvojho prejavu, takže ich zaujíma len nejaké, len nejaké politické body ich zaujímajú, ale odborná stránka veci to ich vôbec nezaujíma. A áno, môže tu hovoriť kto chce, čo chce, v roku 2018 hovoril Fico, že žiadať predčasné voľby je popretím demokratických výsledkov parlamentných volieb. A teraz v politickej relácii povie, že sme jediná krajina, ktorá nemá možnosť vyvolať predčasné voľby a teraz burcuje všetkých, aby tie predčasné voľby boli. Ty si to označil v závere svojho prejavu. To, čo oni robia, to, čo tu predviedol aj Erik Tomáš a ďalší, že je to pokrytectvo. Áno, je to pokrytectvo a farizejstvo, ako sa správajú. Ďakujem.
67. schôdza NR SR - 3.deň - A. dopoludnia
Dátum: 2022-06-28
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

14. Ďakujem pekne za slovo. Pán Takáč, vy ste okrem nejakých argumentov, ktoré ste chceli ponúknuť, ešte veľkú časť rozpravy venovali tomu, aká je táto vláda. Hovorili ste o amatérskosti, hovorili ste o hádkach a hovorili ste aj o tom, že sa máme ísť postaviť niekde a počúvať, čo tí ľudia na nás hovoria. Tak ja by som na to zareagoval. O vás, smerákoch, či už jedných alebo druhých, to je jedno, tvrdia, že ste vybudovali nejaký mafiánsky korupčný systém našich ľudí, a to nielen ľudia na ulici, ale aj tí, ktorí svedčia na súdoch. A mnohí z toho systému sú už nielen obvinení, ale aj odsúdení. Vy teraz nepotrebujete už nič, len beztrestnosť a teda návrat k moci. Ja vám poviem tak, pán Takáč, že bohatších sociálnych demokratov nemá žiadna iná krajina. Vy hovoríte, že rozumiete tým ľuďom. Pred chvíľou sa tu rozčuľoval pán Muňko. Pozrite sa na jeho majetok. Fico býva v nájme, nepriznal žiaden majetok, doteraz býva v nájme. Prečo asi? Vy len zneužívate krátku pamäť niektorých ľudí a to, že veria tým skratkám, ktoré im ponúkate. Vy ste nikdy nebojovali za ľudí, len za svoje Kičurovské kšefty, zlodejiny, za to, aby ste tých ľudí mohli okrádať a teraz bojujete za nič iné, iba za svoju beztrestnosť.
79. schôdza NR SR - 2.deň - A. dopoludnia
Dátum: 2022-12-09
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

96. Ďakujem za slovo. Možno u niekoho vyvolá úsmev vaše vystúpenie, pán poslanec, ale ja som si so záujmom vypočul vaše vystúpenie. A hlavne čo ste spomínal, že Slovensko je ako keby montážnou dielňou Európy podobne ako Detroit. Ja s vami nemôžem súhlasiť, pretože jednoducho aj v minulosti, keď sa riešili Valaliky a spoločne viacerí ministri na tom pracovali, jednotne celá vláda, tak pracovali na tom hlavne kvôli tomu, aby ľudia mali zamestnanie, aby mali prácu. A ja môžem povedať aj taký príklad, že to je súhrn viacerých okolností, ktoré prispeli k začatiu tohto projektu Valalikov pri Košiciach. Napríklad minulý rok sa menil aj zákon o verejnom obstarávaní, kde sa výraznou mierou zrýchlilo podpísanie zmluvy na zhotoviteľa rýchlostnej cesty R2, obchvatu Košíc. Aj to bol tiež signál pre investora, aby začal uvažovať reálnejšie nad týmto projektom. Via Carpatia je veľmi dôležitý infraštruktúrny projekt, ktorý má prepojiť Baltik aj s Jadranským morom, resp. s Thessalonikmi dole v Grécku a Slovensko vo výraznej miere týmto si pomôže, keď bude stavať Via Carpatiu. A viete, vašou logikou, no keby sme mali zastaviť projekty, čo mám pov... čo máme povedať Zemplínčanom? My tiež tam na Zemplíne bojujeme za diaľnicu. Je tam 450 000 obyvateľov, 9 % celkovej populácie Slovenska, a my teraz - vašou logikou - máme povedať ľuďom na Zemplíne, že viete čo, sme montážnou dielňou, ako Slovensko, Európy, nebudeme stavať už žiadne diaľnice, nebudeme sa nikde posúvať, nebudeme budovať túto republiku, pretože niekto si myslí, že sme montážnou dielňou Európy. Ja chápem, že tu bol nejaký politik, ktorý povedal, že na východe nič nie je. Ale my touto logikou nejdeme. A, chválapánubohu, že tento projekt sa opätovne otvoril a ideme pripravovať aj dokumentáciu. Momentálne sa robí aj multimodálna štúdia na výstavbu tej... (Prerušenie vystúpenia časomerom.)
79. schôdza NR SR - 2.deň - A. dopoludnia
Dátum: 2022-12-09
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

58. Ďakujem za slovo. Ďakujem, Michal, za tvoje vystúpenie. Áno, spomínal si tu viaceré reformy, reformu národných parkov, reformu nemocníc, súdnu mapu, aj keď to boli veľmi boľavé reformy, a ja napríklad verím pri reforme nemocníc, že nedôjde k tomu, že napríklad Hornooravská nemocnica v Trstenej, kde bol aj môj nebohý svokor riaditeľom dlhé roky a kde sa narodili aj moje dve deti, že nebude preradená do nižšej kategórie a nebude nejaká spádová nemocnica. Takže áno, boli to veľmi boľavé reformy a verím, že aj budú mať výsledok. Ale ja by som možno spomenul ešte ďalšie, ktoré si ty nespomenul. A to je výstavba nájomných bytov. Ja si veľmi pamätám, keď som bol na desiatkach, desiatkach stretnutí, keď, samozrejme, niektorí v roku 2021 cez leto chodili po dovolenkách. Ale ja si pamätám, že na úrade podpredsedu vlády sme boli v komisii na pracovnej skupine, kde boli desiatky právnikov, finančných poradcov, ľudí, ktorí majú to know-how zo stavebného sektora. A keď sa krvopotne pripravoval tento zákon o podpore štátneho nájomného bývania, všetci sa smiali. Hovorili, že žiadne byty tu nebudú. A tento týždeň bola podpísaná investorská zmluva na prvých 9-tisíc bytov. A to je len začiatok, za 1,5 mld. eur. Potom stavebný zákon. Inovatívny zákon, ktorý nám začínajú doslova odkopírovávať a pozerať sa na neho v iných štátoch Európy. Ja si dovolím povedať, že napríklad investori zo Singapuru, som s nimi rozprával, alebo ľudí, ktorí sa venujú stavebnému biznisu, hovorili, že my normálne skláňame dolu klobúk, že vy ste prijali takúto legislatívu, že ste sa dostali z doby praveku konečne do doby, keď pošta bude riešená elektronicky a nebudete si môcť vytláčať stavebnú dokumentáciu a chodiť osobne.
78. schôdza NR SR - 6.deň - B. popoludní
Dátum: 2022-12-06
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

60. Ďakujem. Niektorí politici sa snažia opäť určovať orgánom činným v trestnom konaní, čím sa majú zaoberať a čím, naopak, nie. A ja si myslím, že aj nátlak zo strany politikov, že ako má rozhodovať prokuratúra, je absolútne neakceptovateľné. Spochybňovať rozhodnutia Generálnej prokuratúry na čele s pánom Žilinkom podľa mňa určite nie je tou správnou cestou. A veď keď, ak by nedošlo k využitiu § 363, porušil by ako generálny prokurátor zákon, čo by bolo v konečnom dôsledku aj vyslovene tým nesprávnym krokom v rámci ochrany právneho štátu. Čiže navrhujete, aby práve toleroval nezákonné prípravné konania. Veď toto by bolo fakticky spochybnenie plnenia zákonných úloh prokuratúry. Nemáte šancu ho odvolať, nemáte dostatok poslancov na to, aby ste ho odvolali, tak to skúšate takýmto spôsobom, že neustále verejne spochybňujete rozhodnutia konštatujúce porušenie zákona. Vy sa v podstate de facto staviate do roly nejakých dozorujúcich prokurátorov, ako keby vy ste vedeli, že čo je obsahom jednotlivých spisov, ako keby vy ste vedeli, že aký je faktický skutkový stav v daných právnych veciach. Posudzujete trestné veci, ako keby ste mali pozíciu aktívneho dozorujúceho prokurátora. A to je to, čo veľmi výrazne ovplyvňuje verejnosť a negatívne ovplyvňuje aj dôveryhodnosť v spravodlivosť. Kolegovia, prezumpcia neviny nie je fráza, vážení! Aj keď sa to mnohým môže zdať, je to zásadná vec. Môžete si o tejto zásade aj prečítať veľa vecí. Je o tom aj veľa odbornej publikácie, ale v žiadnom článku ani v žiadnej odbornej literatúre nenájdete, že tam platí nejaká výnimka. Po doručení návrhu na Generálnu prokuratúru je pridelený tento spis konkrétnemu prokurátorovi Generálnej prokuratúry, ktorý si vyžiada vyšetrovací spis, preskúma ho, ak dospeje k záve... (Prerušenie vystúpenia časomerom.)
66. schôdza NR SR - 5.deň - B. popoludní
Dátum: 2022-06-21
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

62. Ďakujem pekne za slovo. Marián, tak z tvojho príhovoru by sa dalo vypichnúť niekoľko vecí, na ktoré by sa dalo zareagovať, ale nemám toľko času a obmedzím sa len na tú časť, keď si hovoril o samosprávach. Samosprávy, keď mali v minulosti, v minulom roku problémy, ponúklo im ministerstvo financií bezúročné pôžičky, o ktorých sa teraz rokuje, či sa nestanú grantami a samosprávy ich vracať ani nebudú musieť. Z tých 2 900 samospráv požiadalo o to 1 700. To znamená, 1 200 samospráv asi bolo v lepšej kondícii a nepotrebovali to. Rovnako teraz samosprávy, ktoré budú mať problém, ministerstvo im ponúka pomocnú ruku. Ty si to označil ako možnosť na korupciu, ale takto sa to má diať. Tým slabým, tým, ktorí majú problém, treba pomôcť. A čo sa týka tých miest a obcí, tak ony nie sú nejaká chránená zver. Keď je tu inflácia, keď je tu vojna, keď bol tu covid, tak nielen rodiny, nielen ostatní obyvatelia, ale takisto samosprávy sa majú uskromniť. Áno, bude menej peňazí na, alebo bude menej tých gulášových peňazí alebo na niektoré akcie, možno na ohňostroje, aj samosprávy si musia z toho svojho rozpočtu šetriť. Peniaze ostanú v peňaženkách pracujúcich rodičov a tí sú súčasťou samospráv. V tom ja nevidím žiaden problém.
66. schôdza NR SR - 2.deň - B. popoludní
Dátum: 2022-06-15
Poslanec: Šefčík, Marek (OĽANO)
Druh vystúpenia: Vystúpenie v rozprave

14. Ďakujem za slovo. Ja len veľmi krátko zareagujem na to, čo pán Kočiš hovoril, že, ja som si to poznačil, že vzdelávacie poukazy sa nedali zneužívať. No akože zneužiť sa dá všetko. Úplne všetko. Áno, aj vzdelávacie poukazy. Spýtajte sa Martina Čepčeka, ten vám to povie. A my sme ľudia z praxe, ktorí vieme, ako to fungovalo a vieme, ako to funguje. Čiže ja nie som proti CVČ. Naopak, pomôžme im ešte. Nech rozvíjajú tie aktivity, nech majú viac tých krúžkov. A tak ako tu bolo spomínané, že to je 3 eurá na mesiac momentálne, asi 3,20, lebo tam je, myslím, 32 eur za desať mesiacov. Takže teraz by to malo byť 60 eur mesačne za dvanásť mesiacov, hej? Čiže to je, to je nepomer. No a vy, pán Kočiš, ste spomenuli, že, že to, čo sa chystá, sa bude, jak som si to poznačil? Bude sa to, bude to krásne zneužívané. Tak vy na jednej strane tvrdíte, toto, toto sa nezneužíva, tie, tie poukazy. A toto, čo sa ešte len pripravuje od 1. januára, že sa to bude zneužívať. No ako to viete? Ako robíme všetko pre to alebo urobíme všetko pre to, aby sa tie veci nieže nedali zneužívať, ale aby to bolo kontrolované, pretože tak ako som na začiatku povedal, keď dáte aj prídavky na deti, takú čistú vec, tak niektorí ľudia to "zneužívajú". Pretože niekto niečo zneužíva, tak my tým iným, ktorí to nezneužívajú, na základe tohto nemáme pomôcť? Naopak. Ja hovorím, že CVČ, ale aj ďalšie organizácie, tam sú, tam sú organizácie, ktoré teraz tie vzdelávacie poukazy nemôžu poberať a ktoré by mohli byť financované z týchto voľnočasových aktivít. Takže pomôžme tomu. Čo sa týka hlasovania, tak dohodli sme sa, že hlasovanie, keďže je tento zákon priamo zmyslom napojený na, na veto, ten zákon, ktorý vetovala pani prezidentka, tak v priebehu schôdze ešte oznámim hlasovanie buď procedurálnym návrhom, alebo nejakým takýmto spôsobom konkretizujem to potom.
66. schôdza NR SR - 2.deň - B. popoludní
Dátum: 2022-06-15
Poslanec: Šefčík, Marek (OĽANO)
Druh vystúpenia: Vystúpenie v rozprave

4. Pán podpredseda, ďakujem za slovo. Vážené panie poslankyne, páni poslanci, vážení prítomní, v súlade s § 73 zákona o rokovacom poriadku som bol určený za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 9. septembra 2022 a gestorský výbor do 12. septembra 2022. Pán predsedajúci, skončil som, otvorte rozpravu.
66. schôdza NR SR - 1.deň - B. popoludní
Dátum: 2022-06-14
Poslanec: Šefčík, Marek (OĽANO)
Druh vystúpenia: Vystúpenie v rozprave

156. Ďakujem pekne za slovo. Vážený pán predseda, vážené kolegyne, kolegovia poslanci, ja som predkladal k tomuto zákonu pozmeňujúce návrhy. V jednom z nich, v tom dlhšom, v súvislosti s predloženým pozmeňujúcim návrhom poslankyne Kozelovej žiadam vyňať na samostatné hlasovanie bod 18 môjho prvého pozmeňovacieho návrhu. To je všetko, ďakujem.
65. schôdza NR SR - 13.deň - B. popoludní
Dátum: 2022-05-24
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

163. Ďakujem pekne za slovo. Ja by som len krátko vyjadril poďakovanie za tento pozmeňujúci návrh. Som tiež za to, aby sa pomáhalo deťom, rodinám, a ak zákon opomenul niektoré skupiny detí, predovšetkým tie, ktoré majú zdravotné postihnutie a sú istým spôsobom v špecifickej situácii neľahkej, je tu práve druhé čítanie zákona, kde môžme takéto veci doplniť a vylepšiť. Takže ešte raz vďaka za túto iniciatívu.
65. schôdza NR SR - 13.deň - B. popoludní
Dátum: 2022-05-24
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

123. Ďakujem pekne za slovo. Tak, pán poslanec Beluský, my sa asi nikdy nezhodneme, čo sa týka strán, možno v nejakej filozofii. V mnohých veciach sa nezhodneme. V mnohom sme tu na seba "útočili", teraz to berte politicky. A ja si myslím, že v každej jednej strane je nejaká výnimka. Ja som to aj kolegom povedal, že vy mi tam skutočne nesedíte. A naozaj, tak jak ste to povedali, tí radikáli z Republiky, ktorí vás nepočúvali, ktorí tu neboli celý čas, jak ste rečnili, vy ste im to všetko pekne vysvetlili, o čom je ten zákon, máte to naštudované zjavne, o čom je ten zákon. A dá sa to, presne tak ako to popísal minister aj vy, dá sa to veľmi jednoducho zhutniť do toho, že či sme prorodinne orientovaní alebo protirodinne orientovaní. A tu o nič iné nejde. Keď je tu na stole zákon, ktorý má pomôcť rodinám, tak buď ho podporíme, alebo ho nepodporíme. Tam dolu masky, teraz je to postavené takto jasne. Ďakujem.
65. schôdza NR SR - 13.deň - A. dopoludnia
Dátum: 2022-05-24
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

12. Ďakujem pekne za slovo a ďakujem aj za faktické poznámky. Bol to, boli to odborné pozmeňovacie návrhy, ktoré vychádzali z dielne ministerstva kultúry, takže stručne poviem, pani Laššáková, že áno, znamená, ale viac povie pani ministerka potom. Dobre? Ďakujem.
65. schôdza NR SR - 12.deň - A. dopoludnia
Dátum: 2022-05-20
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

144. Ďakujem pekne za slovo. Tak, pán kolega Rado Kazda, my v OĽaNO máme okrem protikorupčného módu aj rodinný a sociálny mód, a neviem ako to nazvať, čo vy ste teraz hovorili, o čom, čo ste predviedli, hovorili ste, že ľudia majú deti, lebo chcú. A s tým ja súhlasím, ale ďalej ste povedali, že prečo by mali od štátu dostávať nejaké peniaze na tie deti. No, vy sa to pýtate takto, my ale chceme pomôcť tým rodinám, pretože ja si myslím, že tú pomoc si zaslúžia a že ju potrebujú. Štát musí mať predsa záujem na tom, aby rodina mala nejaké postavenie v tej spoločnosti, aby sa tie deti rodili, aby ich bolo viac, aby mal kto potom pracovať aj na váš dôchodok. Mali sme včera stretnutie so zástupcami organizácií, ktoré zastrešujú voľnočasové aktivity detí. Cez tie voľnočasové aktivity momentálne je to 3,2 eurá na mesiac, už som to tu hovoril. My navrhujeme, aby to bolo 50 eur mesačne. To znamená, cez tie voľnočasové aktivity sa podporia nielen rodiny, nielen tie deti, ale aj učitelia, inštitúcie, organizácie, ktoré zabezpečujú pre deti práve tieto voľnočasové aktivity v oblasti športu, v oblasti kultúry, v oblasti vzdelávania. Ja si myslím, že podpora rodín, tak ako je navrhnutá, je navrhnutá správne. Sme v prvom čítaní, v druhom čítaní sa môže, môžete dať. (Prerušenie vystúpenia časomerom.)
65. schôdza NR SR - 12.deň - A. dopoludnia
Dátum: 2022-05-20
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

124. Ďakujem pekne za slovo. Tak, pán minister, spomínal si tam nejaké financie na voľnočasové aktivity. Včera sme sedeli so zástupcami, ktorí zastrešujú organizácie, alebo takto, zastupujú organizácie, ktoré zastrešujú voľnočasové aktivity detí na školskom výbore, a práve o tom sme sa rozprávali, oni tvrdili alebo tvrdili, pýtali sa nás, či tento návrh zákona môže, môže položiť centrá voľného času alebo základné umelecké školy a podobne. Tak chcem povedať, že aj tam na výbore odznelo, že teraz momentálne je vzdelávací poukaz 32 eur na školský rok. Čiže 3,2 eura, 3 eurá 20 centov mesačne. Kultúrny poukaz je v hodnote 3 eur za školský rok. My chceme podporiť tieto aktivity, čo sa týka kultúry, športu, vzdelávania mimo vyučovania 50 eurami mesačne. Čo je obrovský nárast, a tí zástupcovia, ktorí tam boli, sa vyjadrili, že je to výzva, je to výzva, aby sme mali ešte väčšiu ponuku centier voľného času, krúžkových aktivít, kultúrnych podujatí, športu, aby sa tie peniaze vôbec využili. Čiže treba to podporiť, je to obrovský krok vpred. Z 32 eur za školský rok na 50 eur za mesiac.
65. schôdza NR SR - 11.deň - B. popoludní
Dátum: 2022-05-19
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

110. Ďakujem za slovo. Tak Marián hovoril o niektorých veciach, dotknem sa len niečoho. Povedal si, že 37 % domácností má deti, keď som si dobre zapamätal, no a práve týmto chceme pomôcť. Ja si myslím, že existujú výskumy, však to vieme, že práve tieto rodiny s malými deťmi sú najviac ohrozené v spoločnosti. A zarazilo ma troška, že si povedal ´pomáhame´, ale nepomáhame všetkým, ktorým "ide o život". No veď v poriadku, toto je balík na pomoc rodinám. Ty určite so svojimi kolegami pripravíš balík, v ktorom podporíme tých 200-tisíc domácností, ktoré sme v tomto prípade vynechali. Nemôžme v jednom balíku podporiť všetkých a všetko. Ale je tu balík na pomoc pomoci, na pomoc rodinám, takže, takže skúsme aspoň túto skupinu na začiatok nejakým spôsobom "vyriešiť". Povedal si, že tí, ktorí majú jedno, dve deti, že nepotrebujú pomoc od štátu. Ja si to nemyslím, potrebujú aj oni pomoc od štátu a tak isto si myslím, že môže to byť motivácia pre nich mať viac detí, hoci ty si to, ty si to negoval. Ja si pamätám, že, a neviem, ako je to presne teraz v Rakúsku s tým sociálnym systémom, ale chodia tam pracovať ľudia do Rakúska, aby mali 200 eur na dieťa a tam sa prihlásia, tam pracujú, nie sú tu, a z Rakúska poberajú 200-eurové prídavky, aby si prilepšili a oplatí sa im to.
65. schôdza NR SR - 9.deň - B. popoludní
Dátum: 2022-05-10
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

64. Ďakujem pekne za slovo. Ďakujem obom kolegom za ich faktické poznámky. A využijem ja túto faktickú poznámku na to, aby som takisto kolegom, ktorí pomáhajú akýmkoľvek spôsobom, či už sú to poslanci z OĽANO, alebo aj z iných strán, akýmkoľvek spôsobom Ukrajine s humanitárnou pomocou, aby som im takto poďakoval. Viem o tom, že Richard Nemec, ktorý reagoval faktickou, takisto so svojimi niektorými rodinnými príslušníkmi pomáha, zapojil sa do toho, a nehovoriac o Monike Kozelovej, ktorá to všetko, tú humanitárnu pomoc, nie všetku, samozrejme, ale prúdiace kamióny zo zahraničia, kde sa to potom triedi a ďalej posiela na Ukrajinu, tak ona to zastrešuje. Čiže klobúk dolu. A môžem ešte, keď mám chvíľu, Monika spomínala aj moje meno, tak aby to neostalo tak, že len ja, to nie je pravda, my sami nič nezmôžeme. Je tam kopec dobrovoľníkov, ktorí takto pomáhajú od začiatku, odkedy vojna prišla, a ja som chcel takisto symbolicky prispieť, tak som oslovil niektorých kamarátov z Holíča, naložili sme sa do osemmiestneho auta a skutočne v noci sme prišli vykladať tie kamióny. Ja som aj týmto kamarátom, priateľom z Holíča vďačný. Chcem povedať už len to, že každá jedna – aj drobná – pomoc pre Ukrajinu im pomáha. Ďakujem za ňu.
78. schôdza NR SR - 5.deň - B. popoludní
Dátum: 2022-12-05
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

150. Tak ako, pán poslanec, vy ste nerátal, že sa prihlásite do rozpravy, ja som nerátal pôvodne, že sa prihlásim do faktickej, ale nedalo mi. Potom keď tento návrh zákona je protiústavný, treba zrušiť aj zákon o dráhach, ktorý je podľa vás protiústavný, lebo keď sa bavíme touto istou logikou, tak aj tam sú ustanovenia, ktoré sú protiústavné, zákon o elektronických komunikáciách, zákon, ktorý rieši vecné bremeno pri výstavbe diaľnic, rýchlostných ciest. Takže keď ideme touto logikou, tak zrušme všetko a nebude tu nič, len anarchia. Ale to by bola taká krásna liberálno-progresívno-saskárska anarchia, a viete čo? Ja touto cestou nepôjdem, ale skúste si aj prečítať odsek 5 tohto návrhu. Tam sa jasne hovorí o jednorazových primeraných náhradách stanovených znaleckým posudkom. A nehnevajte sa, ako keď s plechovým ksichtom tuto, ako aj vy používate toto ustanovenie, s plechovým ksichtom poviete, že nič tu nefunguje, znalci sú korupční, zákony sú protiústavné, náš generálny prokurátor podá návrh na posúdenie ústavnosti alebo protiústavnosti tohto návrhu, no tak akože na toto už nemám ani slová a toto si už ani jednoducho, myslím si, že nepraje nijaký komentár z mojej strany. Na to už nemám ani slová. Ďakujem pekne.